hartsiekte | Verslanking
Posts Tagged ‘hartsiekte’
Posted by eelt in Uncategorized.	Tagged: beroerte, bloeddruk, bloedsuiker, cholestrol, dieet, fiks, fiksheid, gesond eet, gesondheid, hart, hartritme, hartsiekte, Hartsiektes, oefen, oefening, polslag, rook, spanning.	2 Kommentaar
Die heartfoundation het die artikel hier onder verskaf, wat ook in Beeld verskyn het. Dis goeie raad (behalwe punt 4), ook vir slankes . Trouens, dis juis dikwels mense wat nie vet is nie, wat skielik en onverwags hartsiekte kry.
So hoekom is punt 4 (hou jou gewig dop) nie juis goeie raad nie? Want as jy al die ander goed doen, en jy het gewig wat kan verloor, dan sal jy. En as jy al die ander goed doen, maar jy verloor niks gewig nie, moet jy steeds aanhou met daardie goed, want dis nodig vir jou gesondheid. Net soos dit ook nodig is vir ‘n slanke persoon se gesondheid. Boonop is dit nie waar dat vet mense noodwendig hoë bloeddruk het nie. Talle mense in die vetaanvaarding beweging, sommiges buitengewoon vet, het nie hoë bloeddruk nie
Die ewige obsessie met vet hou ‘n gevaar in vir mense wat nie vet is nie, wat hulle dink hulle is OK. Mens moet eerder na die fundamentele goed kyk: kry jy oefening, eet jy gesond, kry jy ‘n uitlaat vir jou spanning. As jou bloedsuiker, bloeddruk, hartritme, polslag per minuut, cholestrolvlak, stresvlak en fiksheid goed is, dws die fundamentele goed, is jy net miskien OK!
Keer hartsiektes en beroertes só
Sondag was Wêreldhartdag en die Hart-en-beroerte-stigting van Suid-Afrika het 10 wenke vir ’n gesonder hart.
Hartsiektes en beroertes is die grootste oorsake van dood ter wêreld en eis ongeveer 17,1 miljoen lewens elke jaar.
“Op Wêreld-hartdag doen ons ’n beroep op almal om verantwoordelikheid te aanvaar vir hul eie hartgesondheid.
“Ons doen dit deur tien mak­like stappe wat mense kan doen uiteen te sit en deur mense aan te moedig om te begin deur minstens een te doen.
“Gesonde eetgewoontes, fisieke aktiwiteit en om nie te rook nie, word aanbeveel,” sê dr. Vash Mungal-Singh, uitvoerende hoof van die Hart-en-beroertestigting van Suid-Afrika, in ’n verklaring wat verlede week uitgereik is.
’n Gesonde lewe
1. Eet gesond: Eet minstens vyf porsies vrugte en groente elke dag en vermy versadigde vet. Pasop vir verwerkte kos, wat dikwels baie sout bevat.
2. Raak aktief: Selfs ’n halfuur se oefening daagliks kan help om ’n hartaanval of beroerte te voorkom, en jy sal ook in jou werk daarby baat vind.
3. Los die tabak: Jou gevaar vir hartvatsiektes sal binne ’n jaar gehalveer word as jy ophou rook en sal mettertyd na normaal terugkeer.
4. Hou jou gewig dop: Gewigsverlies, veral saam met ’n ­laer soutinname, lei tot laer bloeddruk. Hoë bloeddruk is die grootste gevaarfaktor vir beroerte-aanvalle en dit is ook ’n groot faktor in verskeie hartsiektes.
5. Ken die syfers: Besoek ’n gesondheidspraktisyn wat jou bloeddruk, cholesterol, glu­ko­se­vlak­ke, middellyf-tot-heup-ratio en liggaamsmassa-indeks kan meet. Sodra jy weet wat jou gevaarfaktore is, kan jy ’n plan maak om jou hartgesondheid te verbeter.
6. Stadig met die drankies: Beperk die hoeveelheid alkohol wat jy inneem. Uitermatige alkoholinname kan jou bloeddruk laat styg en jou gewig laat toeneem.
In die werkplek
7. Raak rookvry: Dring daarop aan dat rook in jou werkplek verbied word. Stel voor dat jou werkgewer ophou-rook-dienste aanbied aan diegene wat wil ophou.
8. Oefen by die werk: Sluit fisieke aktiwiteit in jou werkskedule in – ry fiets werk toe indien moontlik, klim trappe eerder as om die hyser te gebruik, doen oefening of gaan stap gedurende jou middagetenstyd en moedig ander aan om dit ook te doen.
9. Kies gesonde kos: Vra vir gesonde koskeuses by die werk se kantien of spoor nabygeleë kafees of restaurante op wat gesonde maaltye voorsit.
10. Klop die spanning: Hoewel dit nie bewys is dat spanning ’n direkte gevaarfaktor vir hartsiektes en beroertes is nie, is dit verwant aan rook, oormatige alkoholgebruik en ongesonde eetgewoontes. Bring oor middagete tyd weg van jou werkplek deur en kry ’n bietjie vars lug. Neem gereelde onderbrekings deur die dag – probeer vir vyf minute twee keer per dag strek of oefen.
Verskaf deur die Hart-en-beroerte-stigting van SA; 0860 223 222 of http://www.heartfoundation.co.za.
Groot dye beskerm teen hartsiekte
Posted by eelt in Uncategorized.	Tagged: bobene, boepens, dye, groot dye, hartrisiko, hartsiekte.	7 Kommentaar
Lees gerus van die studie hier: http://news.bbc.co.uk/1/hi/health/8236384.stm
Andersom as wat iemand soos Rosalind Franklin sê, nie waar nie?
Die wetenskap rondom vet en gesondheid ontwikkel. Daar word baie studies gedoen, maar ongelukkig hou gewone dokters nie noodwendig by nie. Trouens, Dr. Paul Ernsberger, ‘n navorser wat ‘n oorsig van 400 studies gelei het, het tot hierdie gevolgtrekking gekom:
“The idea that fat strains the heart has no scientific basis,” he said. “As far as I can tell, the idea comes from diet books, not scientific books. Unfortunately, some doctors read diet books.”
Dokters lees dieetboeke in plaas van wetenskap… ongelooflik!
Natuurlik is daar ander studies wat nie so vet vriendelik is nie, byvoorbeeld die een wat spesifiek boepense met hartsiekte assosieer:
So dit lyk of groot bobene en heupe glad nie ‘n probleem is nie (goed is, selfs), maar dat boepmae meer met risiko geassosieer word.
Mens sou net graag wil he dat daar meer wetenskap en minder bevooroordeeldheid en veroordeling rondom vet kan kom.
Jou natuurlike gewig is die beste vir jou
Posted by eelt in Uncategorized.	Tagged: bloeddruk, dieet, genetika, hartsiekte, Kate Harding, knieprobleme, osteoporose, verslanking, vet, vet aanvaarding, vetsug, wetenskap.	6 Kommentaar
Gewig op sigself is nie ‘n gesondheidsprobleem nie, behalwe in ekstreme gevalle soos wanneer iemand te maer is, of as iemand so vet is dat hy glad nie kan beweeg nie. Vet mense lewe langer as maer mense en het ‘n beter kans om ‘n hartaanval te oorleef. Vet kan ook beskerming bied teen infeksies, kanker, longsiektes, hartsiektes, osteoporose, bloedarmoede, rheumatoid arthritis en tipe 2 diabetes.
Dit beteken nie ons moet nou almal gaan staan en vet probeer word ter wille van ons gesondheid nie. Ons sou dit in elk geval nie kon doen nie, want net soos niemand weet hoe om ‘n persoon wat van nature vet is, maer te maak nie, weet niemand hoe om iemand wat van nature maer is, vet te kry nie. Ons gene is die bepalende faktor van hoeveel liggaamsvet ons gaan hê.
Navorsing oor “vetsug” lei gedurig tot verbasende resultate, waarvan baie deur die media ignoreer word. Mense wat omgee oor kritiese denke sou dwaas wees om alles te glo wat algemeen aanvaar word oor vet.
Net omdat jy oor en oor hoor dat vet ongesond is, maak dit nie waar nie. Ons lewe maar net in ‘n kultuur waar mense dit graag sê.
Hierdie stukkie is ‘n vertaling van punt 1 van Kate Harding se artikel Dont’ you realize fat is unhealthy?
Ek het ‘n bietjie direk met Carrie gesels. Sy vertel my sy het geen rug of knieprobleme nie, en haar bloeddruk is normaal. Elders het sy ook geskryf van hoe baie sy haar oefening geniet.
eelt on Rond en pragtig
kankervet on Rond en pragtig
arno on Health At Every Size
hanneliesebredell07 on Hoekom sê jy vir ‘n vet…
shadowwhisper on Hoekom sê jy vir ‘n vet…
Ed on Rond en pragtig
Vetaanvaarding vir m… on Simply Slim
eelt on Hoekom sê jy vir ‘n vet…
staaltjies on Hoekom sê jy vir ‘n vet…